«Куьредин хабарар»газетдикай.

«Куьредин хабарар» газет 1931-йисалай гьар жуьредин т1варар алаз акъатиз хьана: « Колхоздин пайдах», « Коммунизмдин гатфар», «Халкьдин гаф».Газетдихъни гзаф редакторар хьана: Мемей Эфендиев, Паша Исаев, Сейфулагь Гьабибов,Мегьемедниби Набиев, Мут1агьир Разаханов ,Гьажи Аликберов, Къурбан Мамедов , Джалал Аллагьвердиев, Саид Алиметов, Загьидин Къазанбеков,Сейфудин Мут1алибов , Анварбег Миметов,Мирземет Наджафов, Асият Мирзалиева.

« Куьредин хабарар»газет гьафтеда садра,хемис юкъуз акъатзава.

« Куьредин хабарар» газетдин чинра « Райондин 90 йис» рубрика ачухнава.Ана райондин тарихдикай, чи хуьрерикай,чпихъ тарихдин метлеб авай дараматрикайни имараратрикай,хуьрера,карханайра маса тешкилатра санлай райондин уьмуьрда кьиле фейи лишанлу юбилейрин мярекатрикай ,райондай акъатай машгьур къарикай …макъалаяр ,рик1ел хкунар гузва.

Кьулан –Ст1алрин юкьван школадин муаллимрин патай тебрик:

 - Гьурметлу «Лезги газетдин» коллектив!

Чна квез чи милли газетдин 100 йисан юбилей рик1ин сидкьидай мубаракзава. Чаз милли газетдин къуллугъчийрихъ мягькем сагъламвал ,хизанра бахтар ва дидед ч1ал ,лезги халкьдин тикрар тежер культура ва лап хъсан адетар пропаганда авунин ва хуьнин карда агалкьунар хьун к1анзава!

 Дагъдин гьунар ава газетда,

 Лезги халкьдин лувар ава газетда,

 Руьгь хкаждай ч1алар ава газетда,

 Кьегьалрикай хабар ава газетда